Keila Kooli Õpilasesindus

**[[Keila Kool|Keila Kooli]] õpilasesindus** on üks suurimaid õpilasesindusi Eestis, õpilasesindus (edaspidi ka ÕE) on oma loomult noorte omaalgatuslik mitteametlik ühendus, mis koondab kokku ühe haridusasutuse aktiivsed noored. Need noored saavad läbi õpilasesinduse võimaluse seista teiste õpilaste eest ja kooli tegemistes kaasa rääkimida. Samuti saavad õpilasesindusse kuuluvad õpilased koostada eri projekte korraldada koolis ja kooliväliselt toimuvaid sündmuseid. (Nuut, 2008) 

Õpilasesinduse töös osalemine on vabatahtlik. (Nuut, 2008)  

Keila Koolis on õpilasesinduse juures tähtis koht huvijuhil, kes õpilasesinduses liikmeid toetab. Huvijuhi ülesandeks on aidata luua noortel kontakt kogu kooli töötajaskonnaga ning olla ÕE noorte jaoks usaldusväärne erapooletu mentor. (Nuut, 2008) 

## ÕPILASESINDUSE EESMÄRK KEILA KOOLIS
Õpilasesinduse eesmärk Keila Koolis on esindada iga koolis õppiva õpilase huve. ÕE lahendab õppurite probleeme ja korraldab sündmusi, et muuta koolipäevad mitmekülgsemaks. Samuti peab õpilasesindus esindama oma kooli ja selle kooli õpilasi. Õpilasesindus on sild kooli juhtkonna ja õpetajate vahel, andes neile tagasisidet ning edastades õppurite muresid ja rõõme. (Õpilasesindus, 2023) 

Keila Kooli õpilasesindus koosneb 1.-12.klassi õpilastest. Algklassid tegutsevad algkooli huvijuhi käe all Keila Kooli pargimajas, aadressil Pargi 2. Keila Kooli põhjamajas saab õpilasesinduse liikmeks kandideerida sooviavalduse esitamisel iga 9.–12.klassi õpilane. 4.–8. klassi õpilased kuuluvad klassivanemate kogusse. Põhjamaja asub aadressil Ehitajate tee 1. (Õpilasesindus, 2023)  

## MASLOW PÜRAMIID JA SELLE KOHT KEILA KOOLI ÕPILASESINDUSES
Õpilasesinduse tegevuses on oluline roll õpilase soovil ja võimel ennast teostada. Siin tuleb mängu Maslow püramiid ehk vajaduste hierarhia, mida on Keila Kooli õpilasesindus oma töö eesmärkide seadmiseks ära kasutanud. Keila Kooli ÕE soov on, et iga õpilane jõuaks eneseteostuseni. 

Maslow püramiidi puhul on tegemist süsteemiga, mis paneb kategooriatesse inimese vajadused. Maslow meelest, koosneb selline hierarhia viiest astmest. (Maslow, 2012) 

Maslow püramiidi esimesel astmel on füsioloogilised vajadused. Need on vajadused, ilma milleta meie keha ei suuda normaalselt funktsioneerida. Sinna alla käivad näiteks vee- ja unevajadus. (Maslow, 2012) 

Teise astme hõlmab enda alla turvalisusvajadus. Inimene tahab olla kaitstud ning tunda ennast ohutuna. Õpilasesindus tahab selle jaoks luua turvalise ja mugava töökeskkonna, kus keegi ei kardaks oma arvamust avaldada. (Maslow, 2012) 

Maslow püramiidi kolmanda astme moodustab kuuluvusvajadus. Indiviid tahab kuuluda mingisugusesse rühma, organisatsiooni, gruppi ning soovib olla selles keskkonnas hoitud ja armastatud. Keila Kooli suur õpilasesindus annab selle punkti täitmiseks hea võimaluse läbo koostöö, uute suhete loomise ning suhtlemise. (Maslow, 2012) 

Neljandaks on lugupidamisvajadus. Kõik soovivad, et neid austatakse ja tunnustatakse. See toob endaga kaasa kõrgema enesehinnangu. Kui persoon peab endast lugu, siis on ta austav ka teiste suhtes. Samuti annab see inimesele tungi iseseisvalt mõelda ja otsustada oma samme. (Maslow, 2012)  Kõik see on ka ühe õpilasesinduse liikme jaoks äärmiselt oluline ja vajalik. 

Maslow püramiidi tippu kuulub eneseteostusvajadus. Tegemist on hierarhia kõige kõrgema astmega, kus inimese suurimaks motivaatoriks on midagi saavutada, kasutada ära enda täielikku potentsiaali. (Maslow, 2012)  See on see koht, kuhu Keila Kooli õpilasesindus tahab välja jõuda, et noored tunneksid rahuldust millegi uue saavutamisest, oleksid motiveeritud ürituste korraldamisest ja teeksid iga neile antud ülesannet kire ja motivatsiooniga. 

## KEILA KOOLI ÕPILASESINDUSE LIIKMETE VALIK JA JUHATUS
ÕE liikmeks saab Keila Koolis 9.¬-12.klassi õpilane palvekirja esitamisel. Iga kandideerija peab huvijuhile saatma motivatsioonikirja. Võimalik, et õpilasega tehakse ka vestlusring, kus uuritakse täpsemalt nii õpilase enda kui ka tema motivatsiooni kohta liituda õpilasesindusega. (Õpilasesindus, 2023) 

Motivatsioonikirjade lugemiseks koostatakse pikaaegsetest ÕE liikmetest hindamiskogu, kes koos huvijuhiga sooviavaldused läbi loevad ning esimesed otsused langetavad. Peale kirjade läbi töötamist toimub mõne õpilasega ka intervjuu, mida veavad läbi huvijuht ja hindamiskogu liikmed. Peale seda langetatakse lõplikud otsused.

Õpilasesinduse liikmed kuuluvad kõik üldkogusse, mis on ka kõrgeima võimukandja roll õpilasesinduses. (Keila Kooli õpilasesinduse põhimäärus, 2018) 

## ÕPILASESINDUSE PRESIDENT
ÕE president on juhatuse liige, kes korraldab nii ÕE tegevust kui ka juhatuse toimetusi. Presidendiks võib kandideerida iga Keila Kooli õpilasesinduse liige ning hääletada saab iga Keila Kooli 9.-12.klassi õpilane. Samuti on antud hääleõigus ka õpetajatele ning juhtkonna liikmetele. (Keila Kooli õpilasesinduse põhimäärus, 2018)

Presidendi valimised toimuvad iga aasta ning sellele eelneval päeval on võimalik kuulata ka debatti, kus presidendi kandidaadid vastavad küsimustele, mis kooliperel tekkinud on.

President on oluline kommunikatsiooni lüli kooli juhtkonna ja õpilasesinduse vahel. Ta peab osalema hoolekogu koosolekutel ning esindama Keila Kooli õpilasi nii majast väljas kui ka sees. Presidendi puudumisel täidab neid kohustusi asepresident. (Keila Kooli õpilasesinduse põhimäärus, 2018)

Kui president ei soovi oma ametis jätkata, on tal õigus igal ajal vabatahtlikult tagasi astuda. Eelmise presidendi ametiaeg lõpeb uue presidendi valimisega. (Keila Kooli õpilasesinduse põhimäärus, 2018)

## KEILA KOOLI ÕE JUHATUS
Keila Kooli ÕE juhatusse kuulub viis liiget: president, asepresident, sündmuste tiimi juht, raadio tiimi juht ja ka meedia/blogi tiimi juht. Nende ülesandeks on olla õpilasesinduse esindajad nii hoolekogu, kooli juhtkonna kui ka õppenõukogu ees. Nemad on ÕE näod, kes aitavad elustada õpilasesinduse otsuseid ja ideid. (Keila Kooli õpilasesinduse põhimäärus, 2018)

Juhatuse liikmed on olulised, kui vastu on tarvis võtta mõni suurem otsus, näiteks kellegi ÕEst välja arvamine. Samuti aitavad nad koostöös juhtkonnaga teha erinevaid otsuseid seoses koolis toimuvate ürituste, loengute ja muu sarnasega. (Nuut, 2008)  

Toimuvad ka eraldi juhatuse koosolekud. Keila Koolis pole nende jaoks sätestatud kindlat kuupäeva, kuid korra kuus peab juhatus kindlasti kokku saama ja oma koosolekut ka protokolliga kinnitama. (Keila Kooli õpilasesinduse põhimäärus, 2018) 

## SÜNDMUSTE TIIM
Keila Kooli õpilasesinduse suurima allüksuse moodustab sündmuste tiim, kelle ülesandeks on läbi viia kooli teemapäevasid, diskosid ja palju muud. (Õpilasesindus, 2023) 

Suurimad üritused mida Keila Kooli sündmuste meeskond korraldab on meeste- ja naistepäev, mardipäev, sõbrapäev, vaba lava ja vaimse tervise päev ning ka 2023. aastal üle pika aja toimunud gümnaasiumi ball. Sündmuste liikmetest on palju abi ka aktuste ja pidulike ürituste korraldamisel. (Õpilasesindus, 2023) 

Need õpilased, kes on osa sündmuste tiimist on oma lennule suureks abiks ka selliste suurürituste ja traditsioonide korraldamisel nagu Moeshow ja Rokipidu.

Kuna Keila Kooli õpilasesinduse meeskond on väga suur on oluline, et toimuks korralik meeskonnatöö. Iga sündmuste liige ei korralda iga sündmust. Selleks, et valida välja, kes parasjagu millist sündmust korraldab, toimuvad sündmuste tiimil igal reedel koosolekud. Nendel koosistumistel räägitakse läbi olulised sündmused, mis koolis ees ootavad ning pannakse paika väiksemad grupid, milles tegutsetakse. (Keila Kooli õpilasesinduse põhimäärus, 2018) 

Õpilasesindusel on olemas ka koolis oma ruum, mis kuulub suures osas sündmuste tiimi kasutusalasse. Sellest ruumist võib leida nii kostüüme kui ka meisterdamise vahendeid, et kooli üritused näeksid maitsekad välja.

Sündmuste tiimi liikmeks saab motivatsioonikirja esitamisel. Vajadusel tehakse sooviavalduse saatjaga ka vestlus. Jaanuaris toimub sündmuste grupis ka kontroll, kas kõik sealse tiimi liikmed on olnud aktiivsed ja aidanud kooli tunnivälist elu sisustada. Kui õpilane pole poole aastaga ühelgi sündmusel abiks olnud, eemaldatakse ta aasta lõpuni nimekirjast ning see õpilane saab uuesti kandideerida sügisel. Kokku on 2023.aastal Keila Kooli Õpilasesinduses 86-liiget. (Keila Kooli õpilasesinduse põhimäärus, 2018) 

## RAADIO HUGO
Raadio Hugo on Keila Kooli õpilasesinduse lüli, mis sai alguse aastal 2011. Raadio noortel on mitu ülesannet. Üheks neist on kooliperele vahetundide ajal muusika laskmine. Samuti on Raadio Hugo oluline lüli kooli heli- ja valguspultide koordinaatorina. (Eesmäe, 2011) 

Raadio tiimi tehnilist võimekust kasutatakse kooli suurürituste korraldamisel, aga ka väiksemate sündmuste puhul. Raadios olevad õpilased saavad heli- ja valguspuldile koolituse kohapeal. Raadio Hugol on olemas ka eraldi oma ruum. 

Raadio noored jagunevad kaheks: tehniline tiim, kelle ülesanne on heli ja valguse loomine kooli ürituste jaoks ning muusikatoimetus, kes vastutavad kooli koridorides kuuldava muusika üle ning koostavad nädala plaani, milline raadio liige muusikat laseb. Reedeti on koolis sooviloo päevad. Sellel päeval tuleb raadiost vaid õpilaste soovitud lugusid. (Eesmäe, 2011) 

Et pääseda raadiotiimi liikmeks, peab iga sooviavalduse esitaja läbima ka vestlusvooru, kus neid intervjueerivad vanad raadiotiimi liikmed. (Keila Kooli õpilasesinduse põhimäärus, 2018) 

Ka Raadio Hugol on oma väljund. Keila Kooli raadiol on nädalasaade, mis on kuulatav igal neljapäeval kell 19. Kõik juba eetris olnud osad on leitavad ka Keila Noortekeskuse kodulehelt. Nädalasaadet peab oskama salvestada iga raadio liige. (Eesmäe, 2011) 

Teine kooliraadio suursündmus on üritus pealkirjaga “Raadio Hugo ei saa und”, mis on taskuhäälingu formaadis saade, mis kestab kella 19st kuni kella 7ni. Raadioööl saavad sõna nii raadio endised kui ka praegused liikmed, õpetajad ja ka juhtkond. Samuti leidub vahele ka lõbusamaid saatejuppe. Kooliraadio noored otsivad selle ürituse jaoks alati ka sponsoreid ning koostavad nende jaoks väikesed raadioreklaamid, mida saadete vahel lasta saab.

Raadio Hugol on olemas ka oma Instagram, kus nad on väga aktiivsed. Sotsiaalmeediasse laetakse ülesse ka nädalasaate kuulamise lingid, soovilugude dokument jms.

## NETIKEKO
Keila Kooli õpilasesindusel oli kuni 2022. õppeaasta lõpuni olemas ka oma blogi nimega NetiKeko. NetiKeko oli samuti osa õpilasesinduse kolmest grupist ning selle tiimi ülesandeks oli kajastada koolis toimuvat läbi videote ja blogi postituste. (Õpilasesindus, 2023) 

Blogisse kuuluvad noored pidid olema pädevad nii ajakirjanduse valdkonnas kui ka kaamerate ja monteerimise aspektist. Kooli blogi liikmed olid tihti need, kes aitasid koolis toimuvaid üritusi kajastada noortele mõistetavamalt. Samuti oli nende seas fotograafe, kes üritusi jäädvustasid.

Alates 2023. õppeaastast NetiKeko gruppi ei eksisteeri. Selle asemele on soov luua uus meedia tiim, kelle peamine ülesanne oleks hoida välismaailma kursis koolieluga läbi Instagrami ja YouTube. Blogi kirjutamine ja ajakirjanduslikud nüansid jääksid tahaplaanile. Meediatiimi ülesanne oleks Keila Koolile tuua head pressi ja hoida koolinoorte tegevused pildis.

NetiKekos kajastatud sündmused on üleval nii blogi koduleheküljel kui ka YouTube’is.

## ÕE RUUM JA SU EMA
Seoses Keila Kooli õpilasesinduse liikmete suure arvuga on ka õpilasesinduse ruum avar klass. Õpilasesinduse noored saavad oma koosolekuid pidada Keila Kooli teisel korrusel. Klassiruumi seinad on kaunistatud nii endiste kui ka praeguste õpilasesinduse liikmete käejälgedega ning ruumis on istumise jaoks olemas diivanid. Õpilasesinduse liikmetele on kasutada tahvel ja projektor, printer koos toimiva arvutiga ning kõik kostüümid ja aksessuaarid, mis ruumis on. 

Ruumi korrashoiu tagab koristustiim nimega Su Ema. Koristustiimi kuulub iga ÕE liige ning Su Ema eest vastutav isik valib igal reedesel koosolekul välja õpilased, kes peavad ruumi nädala lõpus korda tegema.

## MTÜ KEILA KOOLI ÕPILASESINDUS
Keila Kooli Õpilasesindusel on olemas ka oma mittetulundusühing. MTÜ Keila Kooli Õpilasesindus asutati 2001. aastal ning on tegev meelelahutuse ja vaba aja sektoris. Suur rõhk on erinevatel kultuurilistel toimetamistel ja huvitegevusega seotud tegemistel. (Keila Kooli õpilasesindus MTÜ, 2023) 

## ÕPILASESINDUS JA ÕPILASESINDUSTE LIIT
Keila Koolis tegutsev õpilasesindus kuulub õpilasesinduste liitu. Tegemist on suurima noorteorganisatsiooniga meie riigis, mis hõlmab sadu tuhandeid õpilasi üle riigi. Liidu ülesandeks on seista Eesti õpilasesinduste eest nii riigi kui ka rahvusvahelisel tasandil. (Õpilasliit, 2023) 

Õpilasesinduste liidus on samuti kolm tasandit: kommunikatsiooni-, avaliku poliitika- ja liikmete valdkond, kellel kõigil on oma ülesanded. (Õpilasliit, 2023) 

Keila Kooli õpilasesinduse noored saavad koostööst õpilasesinduste liiduga võimaluse käia tasuta koolitustel ja iga aastastel koosolekutel. Suureks abikäeks ühele õpilasesindusele on ka õpilasesinduse aabits, mis aitab korrastada ÕE tööd ja toimimist, seda ka Keila Koolis.

## VIITED